Domain adásvételi szerződés

Jelenlegi tulajdonos (továbbiakban Eladó) adatai:
Név / cégnév:	<kitöltendő>
Cím / székhely:	<kitöltendő>
Szem. ig. szám / adószám:	<kitöltendő>
Képviselő személy (cég esetén ügyvezető):	<kitöltendő>

Jövőbeni tulajdonos (továbbiakban Vevő) adatai:
Név / cégnév:	<kitöltendő>
Cím / székhely:	<kitöltendő>
Szem. ig. szám / adószám:	<kitöltendő>
Képviselő személy (cég esetén ügyvezető):	<kitöltendő>

Érintett domain név(ek) (továbbiakban Domain):
	<kitöltendő>

A Domain vételi ára (továbbiakban Vételi ár):
	<kitöltendő>

Az domain név átvezetésének költségviselője (továbbiakban Költségviselő):
	<kitöltendő: Eladó vagy Vevő>

A Vételi ár kiegyenlítésének módja (továbbiakban Fizetési mód):
	<kitöltendő: Készpénz vagy Átutalás>

Az adásvételi szerződés létrejött egyrészről Eladó, másrészről Vevő (együtt: Felek) között, az alulírott napon és helyen az alábbi feltételek szerint:

1.	Eladó kijelenti, hogy a Domain saját és kizárólagos tulajdonát képezi, amely tényt a www.domain.hu/domain/domainsearch és / vagy www.domaintools.com oldalon található ellenőrzés is igazolt.

2.	Eladó eladja, Vevő pedig megveszi a Domain-t, az egymással kölcsönösen kialkudott Vételi ár ellenében.

3.	A Vevő a megjelölt Fizetési móddal egyenlíti ki a Vételi árat, melyet az Eladó által kiállított számla alapján (Eladó részéről, magánszemély esetében számla nélkül, jelen szerződés az igazolás az adóhatóság felé), készpénz fizetési mód esetén azonnal, átutalásos fizetési mód esetén nyolc napon belül teljesít.

4.	A Vételi ár ki nem egyenlítéséig a Domain az Eladó tulajdonában marad.

5.	Az Eladónak a Domain-ről való lemondását tartalmazó külön nyilatkozata (BW_DomainLemNyil.doc) jelen szerződés szerves része, és a jelen szerződés 1. számú mellékletét képezi.

6.	Az Eladó kötelezettséget vállal arra, hogy a Domain-nek a Vevő nevére történő átíratásához az érintett szervezetek és hatóságok részére minden szükséges nyilatkozatot megtesz, illetve cselekményt elvégez.

7.	Vevő a Domain átíratásának időpontjától kezdődően viseli az azzal kapcsolatos költségeket. A Domain-nel kapcsolatban az ezt megelőzően keletkezett költségeket az Eladó fizeti.

8.	A Költségviselő kötelezettséget vállal arra, hogy a vételár kifizetését követően, 15 napon belül a Domain átíratásával kapcsolatos intézkedéseket megteszi, azoknak költségeit vállalja.

9.	Eladó kijelenti, hogy a Domain per- teher- és igénymentes, azon harmadik személynek nem áll fenn olyan joga, amely a Vevő tulajdonszerzését korlátozhatja, vagy akadályozhatja. Eladó kijelenti továbbá, hogy a Domain-nel kapcsolatban semminemű tartozása nincs.

10.	Szerződő Felek rögzítik, hogy a Domain tulajdonjoga a Vevőnek, mint a Domain tulajdonosának nyilvántartásba vételével száll át a Vevőre.

11.	Amennyiben a Vevő a vételárat a fizetési határidőn belül nem egyenlíti ki jelen szerződés érvényét veszti.

12.	Felek kölcsönösen kijelentik, illetve kölcsönösen jóváhagyólag tudomásul veszik, hogy rendelkeznek azzal a képességgel és meghatalmazással, hogy jelen szerződéses kapcsolatba lépjenek és az ebből fakadó szerződéses kötelezettségeiket teljesítsék.

13.	Jelen szerződésben nem szabályozott kérdésekben a Polgári Törvénykönyv előírásai az irányadóak.

14.	Jelen szerződés alkalmazásából eredő bármely jogvitájuk esetére - peren kívüli egyezség hiánya esetén - a szerződő Felek a Pesti Központi Kerületi Bíróság kizárólagos illetékességét kötik ki, amelynek alávetik magukat.

Jelen szerződést a Felek elolvasás és értelmezés után, kölcsönös és egybehangzó akaratuk kifejezésének szándékával, helybenhagyólag írták alá.

Kelt, 2011. március 18.

	P.H.	P.H.

	……………………………….	……………………………….
	Eladó	Vevő

Tanú 1:	Tanú 2:

Név: 	…………………………………….	Név: 	…………………………………….

Cím: 	…………………………………….	Cím: 	…………………………………….

Szem. ig. szám:	…………………………………….	Szem. ig. szám:	…………………………………….

Aláírás: 	…………………………………….	Aláírás: 	…………………………………….